Højreekstremistisk baggrund

Mordet på Walter Lübcke bliver nu efterforsket som en højreekstremistisk forbrydelse.

65-årige Walter Lübcke var regeringspræsident i den tyske by Kassel og medlem af den tyske kansler Angela Merkels parti, CDU.

En regeringspræsident er ikke at forveksle med en ministerpræsident, der er en delstats øverste politiske post.

En regeringspræsident findes i flere af de tyske delstater.

Ministerpræsidenten udpeger regeringspræsidenten, der har en slags koordinerende rolle i forholdet mellem delstatsregeringen og lokalmyndigheder rundt om i delstaten.

Læs også : Statsanklager om drab på tysk politiker: Går ud fra et højreekstremt motiv

Skudt på klos hold

Walter Lübcke blev kort efter midnat den 2. juni fundet skudt i hovedet på klos hold på sin terrasse.

I lørdags blev det offentlig kendt, at tysk politi har arresteret en 45-årig mand, der blev forbundet med gerningsstedet via et DNA-match.

Mandag kunne politiet i Tyskland fortælle, at de går ud fra, at det er en højreekstremistisk handling, der ligger bag drabet.